Најозбиљније искушење за Војску Југославије био је напад НАТО-а на СРЈ који је трајао од 24. марта до 10. јуна 1999. године. НАТО је имао велику предност у технологији и бројности. Ипак, Војска Југославије није показала неспособност да се брани у тој неравноправној борби. Прво и за сада једино потврђено обарање авиона са стелт технологијом извела је Војска Југославије, 27. марта 1999. у току НАТО бомбардовања СРЈ, када је оборен амерички бомбардер F-117A од стране 3. дивизиона 250. ракетне ПВО бригаде ВЈ.